text: Мери Бойс Бенд представя новата си песен „Щастливи дни“ – сингъл от предстоящия едноименен албум на групата. Наскоро музикантите изнесоха концерт по повод своя 23-ти рожден ден и, като подарък, зарадваха почитателите си с песента и лирик-видеото към нея. Публиката имаше възможност първа да изгледа романтичния клип, дело на режисьора Васил Стефанов. Главно действащо лице в него е виртуозният музикант Георги Величков, който свири на баян. На живо прозвучаха любимите сингли от албумите „Непознати улици“, „Само за теб“ и „Дългият път към дома“, както и нови, неиздадени досега песни, които ще влязат в албума „Щастливи дни“, чиято промоция е на 18-ти май 2018 (петък), от 20:00ч., в София Лайв Клуб.